V. МЕТОДИКА ЗА ОПРЕДЕЛЯНЕ НА КОМПЛЕКСНА ОЦЕНКА НА ОФЕРТИТЕ.

КРИТЕРИЙ ЗА ВЪЗЛАГАНЕ НА ОБЩЕСТВЕНАТА ПОРЪЧКА С ПРЕДМЕТ: 
„ДОСТАВКА НА МЕДИЦИНСКИ ИЗДЕЛИЯ, ПРЕВЪРЗОЧНИ МАТЕРИАЛИ И ПАМПЕРСИ, ЛЕКАРСТВЕНИ ПРОДУКТИ (ПРАХООБРАЗНИ И ТЕЧНИ) ЗА НУЖДИТЕ НА СБАЛИПБ „ПРОФ. ИВАН КИРОВ” ЕАД”  

Обществената поръчка се възлага въз основа на „икономически най-изгодната оферта”. Икономически най-изгодната оферта се определя въз основа на критерий за възлагане „най-ниска цена” по чл. 70, ал. 2, т. 1 от ЗОП. 

Участниците представят ценово предложение по образец, в което попълват предлаганите единични цени за номенклатурните единици, за които кандидатстват в съответната обособена позиция, както и обща цена за съответната номенклатурна единица съобразно изискваното количество за нея. Предлаганите цени трябва да са за мерна единица без ДДС, да са посочени до втория знак след десетичната запетая и да включват всички разходи за доставка до краен получател. 

Класирането се извършва по критерия най-ниска обща цена за изискваното прогнозно годишно количество за съответната номенклатурна единица.

За номенклатурните единици от обособена позиция 1, относно които се изисква комплексно предложение, следва да се представя комплексно ценово предложение, т.е. предложената обща цена за съответната номенклатурна единица следва да е сумарна от общата цена на всички продукти (съобразно изискваните количества), включени в тази номенклатурна единица. 

Важно! Участници, които са подали оферта за продуктите от обособена позиция 1, за които се изисква комплексност на предложението, но не са съобразили това изискване, се отстраняват от участие.

Предложената от участниците цена следва да бъде окончателна и да включва всички разходи по доставката на продуктите, предмет на поръчката.


